
PARLAMENTUL ROMÂNIEI

CAMERA DEPUTAŢILOR
	Comisia  pentru  cultură, arte, mijloace de informare în masă

	      
	Nr. 30/379/19.05.2010 


AVIZ

asupra proiectului de Lege pentru instituirea sărbătoririi limbii tătare 

În conformitate cu prevederile art. 95 din Regulamentul Camerei Deputaţilor, republicat, Comisia pentru cultură, arte, mijloace de informare în masă a fost sesizată spre dezbatere şi avizare cu Proiectul de Lege pentru instituirea sărbătoririi limbii tătare, transmis cu adresa PL. - x nr. 256 din 3 mai 2010.

Senatul a adoptat acest proiect de lege în şedinţa din 26 aprilie 2010, în calitate de primă Cameră sesizată.


Sub raport de conţinutul său proiectul de lege este de competenţa decizională a  Camerei Deputaţilor.
Potrivit prevederilor art. 61 din Regulamentul Camerei Deputaţilor, Comisia a dezbătut proiectul de lege mai sus menţionat, în şedinţa din 11 mai 2010.

Membrii Comisei au analizat iniţiativa legislativă, ţinând cont de avizul favorabil al Consiliului Legislativ nr. 1300/12.11.2009 precum şi de Punctul de vedere al Guvernului nr. 303 din 08.02.2010, favorabil, sub rezerva însuşirii unor observaţii şi propuneri. 
Iniţiativa legislativă are ca obiect de reglementare consacrarea zilei de 11 mai ca sărbătoare a limbii tătare.

Sub raport de obiectul şi conţinutul său propunerea legislativă face parte din categoria legilor ordinare.

În  urma  dezbaterilor membrii Comisie au hotărât, în unanimitate, avizarea favorabilă a propunerii legislative, cu amendamente.
PREŞEDINTE,

Raluca  TURCAN
I. Amendamente 


În urma dezbaterii, Comisia propune avizarea favorabilă a Proiectului de lege pentru instituirea sărbătoririi limbii tătare, cu următoarele amendamente:

	Nr. crt.
	Text Senat
	Amendamente  propuse de Comisie

(Autorul amendamentului)
	Motivarea amendamentelor propuse

	0
	1
	2
	3

	1.
	Titlul legii:
LEGE pentru instituirea sărbătoririi limbii tătare
	1.Titlul legii se modifică şi va avea următorul cuprins:
LEGE pentru instituirea  sărbătorii limbii tătare
	Pentru o mai corectă formulare.

	2.
	Art. 1.- Se declară ziua de 11 mai ca sărbătoare a limbii tătare.
	2. Articolul 1 se modifică şi va avea următorul cuprins:
 Art. 1.- Se instituie ziua de 5 mai ca sărbătoare a  limbii tătare.
    (Amendament  propus de Comisie)
	Pentru o  formulare mai unitară şi mai completă.

	3
	Art. 2.- De ziua limbii tătare, în localităţile unde trăiesc membri ai minorităţii tătare se vor organiza manifestări culturale care pot fi sprijinite de autorităţile locale şi judeţene.
	3. Articolul 2 se modifică şi va avea următorul cuprins:
 Art. 2.- Anual, cu prilejul sărbătorii limbii tătare, în localităţile unde trăiesc membri ai comunităţii tătare, se organizează manifestări culturale dedicate acestei sărbători, la care autorităţile locale şi/sau judeţene pot contribui cu sprijin logistic şi/sau financiar, după caz.
   (Amendament  propus de Comisie)
	Pentru o reformulare, mai explicită şi mai corectă.

	4.
	Art. 3.- Unităţile de învăţământ de stat sau particular unde se predă limba tătară sau studiază elevi de religie islamică vor desfăşura acţiuni de sărbătorire a limbii tătare, care pot fi sprijinite de inspectoratele judeţene de învăţământ şi de Ministerul educaţiei, Cercetării, Tineretului şi Sportului.
	4. Articolul 3 se modifică şi va avea următorul cuprins:
 Art. 3.-  În instituţiile de învăţământ de stat sau particular, în care se predau limba tătară ca limbă maternă şi religia islamică, în ziua de 5 mai, se organizează manifestări culturale  dedicate acestei sărbători .
   (Amendament  propus de Comisie)
	Pentru o reformulare, mai explicită şi mai corectă.

	5.
	Art. 4. - Ministerul Educaţiei, Cercetării, Tineretului şi Sportului şi alte instituţii abilitate ale statului pot acorda, cu ocazia sărbătorii, în unităţile de învăţământ unde să predau limba tătară şi religia islamică, premii, distincţii, medalii şi titluri onorifice cadrelor didactice şi elevilor, pentru merite deosebite.
	5. Articolul 4 se modifică şi va avea următorul cuprins:
Art. 4. – Ministerul Educaţiei, Cercetării, Tineretului şi Sportului, precum şi alte instituţii abilitate pot acorda, cadrelor didactice şi elevilor din instituţiile de învăţământ definite la art. (3), premii, distincţii, medalii şi titluri onorifice, pentru merite deosebite. 

  (Amendament  propus de Comisie)
	Pentru o reformulare mai sintetică şi mai  corectă.

	6.
	Art. 5.- Societatea Română de Televiziune şi Societatea Română de Radio vor emite, în cadrul emisiunilor pentru minorităţile naţionale, aspecte de la aceste manifestări.
	6. Articolul 5 se modifică şi va avea următorul cuprins:
Art. 5.- În cadrul emisiunilor dedicate minorităţilor naţionale, Societatea Română de Televiziune şi Societatea Română de Radiodifuziune vor  include  aspecte de la aceste manifestări. 
      (Amendament  propus de Comisie)
	Pentru o mai corectă formulare.


                           PREŞEDINTE,


                                                                                                 
SECRETAR,



    
             Raluca TURCAN

                                                                                                              Costin-Florin PÂSLARU

                                Şef Birou,                                                                                                                                                                                  Consilier,

                                   Cristina DAN                                                                                                                                                                           Dan KALBER

